ระเบียบ ก.ศป. ว่าด้วยวิธีการคัดเลือกตุลาการศาลปกครองชั้นต้นตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้น พ.ศ. ๒๕๖๐ โดยที่เป็นการสมควรปรับปรุงวิธีการคัดเลือกตุลาการศาลปกครองชั้นต้น ตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้นให้เหมาะสมยิ่งขึ้นอาศัยอํานาจตามความในมาตรา ๑๙ วรรคสาม และมาตรา ๑๙/๑ วรรคสอง แห่งพระราชบัญญัติ จัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้ง ศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.ศป. โดยความเห็นชอบของ ที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.ศป. ว่าด้วยวิธีการคัดเลือกตุลาการศาลปกครองชั้นต้น ตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้น พ.ศ. ๒๕๖๐"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบ ก.ศป. ว่าด้วยวิธีการคัดเลือกตุลาการศาลปกครองชั้นต้น ตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้น พ.ศ. ๒๕๔๔ข้อ ๔ การคัดเลือกผู้ดํารงตําแหน่งตุลาการศาลปกครองชั้นต้น ให้ ก.ศป. พิจารณาคัดเลือกจากตุลาการประจําศาลปกครองชั้นต้นซึ่งผ่านการฝึกอบรมตามหลักสูตรที่ ก.ศป. กําหนด และผลของการอบรมเป็นไปตามมาตรฐานของ ก.ศป. ว่าเป็นผู้มีความซื่อสัตย์สุจริต ความรู้ ความสามารถ ความรับผิดชอบและความประพฤติเหมาะสมที่จะเป็นตุลาการศาลปกครอง เพื่อแต่งตั้งเป็นตุลาการ ศาลปกครองชั้นต้น แล้วเสนอรายชื่อต่อนายกรัฐมนตรีเพื่อนําความกราบบังคมทูลเพื่อทรงพระกรุณาโปรดเกล้าฯ แต่งตั้ง การพิจารณาเสนอรายชื่อเพื่อนําความกราบบังคมทูลเพื่อทรงพระกรุณาโปรดเกล้าฯ แต่งตั้ง ให้ดํารงตําแหน่งตุลาการศาลปกครองชั้นต้นตามวรรคหนึ่ง ให้ ก.ศป. พิจารณาจากลําดับรายชื่อผู้ได้รับ การคัดเลือกเพื่อแต่งตั้งเป็นตุลาการประจําศาลปกครองชั้นต้น ตามที่ ก.ศป. ประกาศกําหนดข้อ ๕ การคัดเลือกผู้ดํารงตําแหน่งตุลาการหัวหน้าคณะศาลปกครองชั้นต้นหรือตําแหน่ง ที่เทียบเท่า ให้ ก.ศป. พิจารณาคัดเลือกจากตุลาการศาลปกครองชั้นต้น ซึ่งมีระยะเวลาการดํารงตําแหน่ง ไม่น้อยกว่าสามปี เป็นผู้ผ่านการอบรมตามหลักสูตรที่ ก.ศป. กําหนด และเป็นผู้มีความรู้ความสามารถ และมีความเหมาะสมที่จะดํารงตําแหน่งตุลาการหัวหน้าคณะศาลปกครองชั้นต้นข้อ ๖ การคัดเลือกผู้ดํารงตําแหน่งรองอธิบดีศาลปกครองชั้นต้นหรือตําแหน่งที่เทียบเท่า ให้ ก.ศป. พิจารณาคัดเลือกจากตุลาการหัวหน้าคณะศาลปกครองชั้นต้นหรือตําแหน่งที่เทียบเท่า ซึ่งมีระยะเวลาการดํารงตําแหน่งไม่น้อยกว่าสองปี เป็นผู้ผ่านการอบรมตามหลักสูตรที่ ก.ศป. กําหนด และเป็นผู้มีความรู้ความสามารถ และมีความเหมาะสมที่จะดํารงตําแหน่งรองอธิบดีศาลปกครองชั้นต้นข้อ ๗ การคัดเลือกผู้ดํารงตําแหน่งอธิบดีศาลปกครองชั้นต้นหรือตําแหน่งที่เทียบเท่า ให้ ก.ศป. พิจารณาคัดเลือกจากรองอธิบดีศาลปกครองชั้นต้นหรือตําแหน่งที่เทียบเท่า ซึ่งมีระยะเวลา การดํารงตําแหน่งไม่น้อยกว่าสองปี เป็นผู้ผ่านการอบรมตามหลักสูตรที่ ก.ศป. กําหนด และเป็นผู้มี ความรู้ความสามารถ และมีความเหมาะสมที่จะดํารงตําแหน่งอธิบดีศาลปกครองชั้นต้นข้อ ๘ หากมีความจําเป็นหรือมีเหตุอันสมควรหรือเป็นกรณีที่ไม่อาจปฏิบัติตามวิธีการที่กําหนด ในข้อ ๕ ข้อ ๖ หรือข้อ ๗ ก.ศป. อาจพิจารณาคัดเลือกตุลาการในศาลปกครองชั้นต้นผู้มีความรู้ ความสามารถและมีความเหมาะสมเพื่อแต่งตั้งให้ดํารงตําแหน่งตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น อธิบดีศาลปกครองชั้นต้น หรือตําแหน่งอื่นที่เทียบเท่า แล้วแต่กรณีข้อ ๙ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๐ ให้ประธานศาลปกครองสูงสุดรักษาการตามระเบียบนี้ผู้มีอํานาจลงนาม ๑ ประกาศ ณ วันที่ ๒ พฤศจิกายน พ.ศ. ๒๕๖๐ปิยะ ปะตังทาประธานศาลปกครองสูงสุดประธานกรรมตุลาการศาลปกครอง